stanford-oval/wikipedia huggingface dataset:
มาร์ซิแพน

มาร์ซิแพนรูปหมู
มาร์ซิแพน (อังกฤษ: marzipan) เป็นของหวานที่มีน้ำตาล น้ำผึ้ง และอัลมอนด์บดเป็นส่วนประกอบหลัก บางครั้งอาจเติมน้ำมันอัลมอนด์หรือสารสกัดจากอัลมอนด์ลงไป มักนำมาใช้ทำขนมหวานชนิดต่าง ๆ โดยที่พบบ่อยคือนำมาเคลือบช็อกโกแลต และนำมาทำให้มีรูปทรงเลียนแบบผักผลไม้ต่าง ๆ นอกจากนี้ยังนำมาใช้ในบิสกิตหรือรีดเป็นแผ่นบาง ๆ และยังนำมาเคลือบเค้กชนิดต่าง ๆ โดยเฉพาะเค้กวันเกิด เค้กแต่งงาน และเค้กคริสต์มาส ในบางประเทศยังมีการนำมาปั้นเป็นรูปสัตว์ชนิดต่าง ๆ ขนาดเล็กสำหรับฉลองเทศกาลวันขึ้นปีใหม่หรือคริสต์มาส
มาร์ก ชัทเทิลเวิร์ธ

| มาร์ก ชัทเทิลเวิร์ธ |
| --- | --- |
ชัทเทิลเวิร์ธที่ดับลิน, ค.ศ. 2011
เกิด: มาร์ก ริชาร์ด ชัทเทิลเวิร์ธ  (1973-09-18) 18 กันยายน ค.ศ. 1973 (51 ปี) เวลกอม รัฐเสรีออเรนจ์ ประเทศแอฟริกาใต้
สัญชาติ: แอฟริกาใต้ และบริติช
อาชีพ: ผู้ประกอบการ

อาชีพในอวกาศ
นักท่องเที่ยวสเปซแอดเวนเจอส์
อยู่บนอวกาศ: 9 วัน 21 ชั่วโมง 25 นาที
ภารกิจ: โซยุซ ทีเอ็ม-34/ทีเอ็ม-33
เครื่องหมายภารกิจ:  
 
 
เว็บไซต์: www.markshuttleworth.com 
มาร์ก ริชาร์ด ชัทเทิลเวิร์ธ (อังกฤษ: Mark Richard Shuttleworth; เกิดวันที่ 18 กันยายน ค.ศ. 1973) เป็นผู้ประกอบการชาวแอฟริกาใต้และบริติชที่เป็นผู้ก่อตั้งและซีอีโอของ Canonical บริษัทที่เป็นเบื้องหลังในการพัฒนาอูบุนตู ระบบปฏิบัติการฐานลินุกซ์ ใน ค.ศ. 2002 ชัทเทิลเวิร์ธกลายเป็นชาวแอฟริกาใต้ตนแรกที่ขึ้นอวกาศในฐานะนักท่องเที่ยวอวกาศ เขาอาศัยอยู่ที่ไอล์ออฟแมนและถือสิทธิพลเมือง 2 อัน จากแอฟริกาใต้และสหราชอาณาจักร Sunday Times Rich List รายงานใน ค.ศ. 2020 ว่าชัทเทิลเวิร์ธมีสินทรัพย์ประมาณ 500 ล้านปอนด์
ชีวิตช่วงต้น

ชัทเทิลเวิร์ธเกิดที่เวลกอม รัฐเสรี ประเทศแอฟริกาใต้ จากศัลยแพทย์และครูโรงเรียนอนุบาล ในฐานะนักศึกษา เขามีส่วนร่วมในการติดตั้งการเชื่อมต่ออินเทอร์เน็ตที่พักอาศัยแห่งแรกในมหาวิทยาลัยเคปทาวน์
ผลงาน

ใน ค.ศ. 1995 ชัทเทิลเวิร์ธก่อตั้ง Thawte Consulting บริษัทที่ทำธุรกิจเกี่ยวกับใบรับรองดิจิทัลและความปลอดภัยบนอินเทอร์เน็ต หลังจากนั้นใน ค.ศ. 1999 เขาขาย Thawte ให้กับ VeriSign ด้วยเงินมูลค่า 3.5 พันล้านแรนด์ (575 ล้านดอลลาร์สหรัฐ เทียบเท่ากับ 856 ล้านดอลลาร์สหรัฐ 2021)
ในเดือนกันยายน ค.ศ. 2000 ชัทเทิลเวิร์ธก่อตั้ง HBD Venture Capital (Here be Dragons) ที่ปัจจุบันจัดการโดย Knife Capital ในเดือนทีนาคม ค.ศ. 2004 เขาก่อตั้ง formed Canonical Ltd. เพื่อส่งเสริมการขายและสนับสนุนโครงการซอฟท์แวร์เสรีทางการค้า โดยเฉพาะระบบปฏิบัติการอูบุนตู จากนั้นในเดือนธันวาคม ค.ศ. 2009 ชัทเทิลเวิร์ธจึงก้าวลงจากตำแหน่งซีอีโอ Canonical Ltd โดยให้เจน ซิลเบอร์ขึ้นดำรงตำแหน่งต่อ เขากลับมาดำรงตำแหน่งซีอีโอในเดือนกรกฎาคม ค.ศ. 2017 หลังซิลเบอร์หมดวาระ
การบินอวกาศ

ชัทเทิลเวิร์ธได้รับชื่อเสียงระดับโลกในวันที่ 25 เมษายน ค.ศ. 2002 ในฐานะนักท่องเที่ยวอวกาศที่ลงทุนด้วยตนเองคนที่สอง และชาวแอฟริกาใต้คนแรกที่ขึ้นไปในอวกาศ เขาขึ้นบินในภารกิจโซยุซ ทัเอ็ม-34 ในฐานะผู้เข้าร่วมการบินอวกาศด้วยสเปซแอกเวนเจอส์ โดยใช้เงินสำหรับการเดินทางไปประมาณ 20 ล้านดอลลาร์สหรัฐ (เทียบเท่ากับ 28.05 ล้านดอลลาร์สหรัฐ 2021) 2 วันต่อมา ยานโซยุซเดินทางถึงสถานีอวกาศนานาชาติ โดยเขาใช้เวลา 8 วันในการมีส่วนร่วมในการทดลองที่เกี่ยวข้องกับการวิจัย AIDS และจีโนม ต่อมา ณ วันที่ 5 พฤษภาคม ค.ศ. 2002 เขาเดินทางกลับโลกบนยานโซยุซ ทีเอ็ม-33 ก่อนที่จะได้ขึ้นบิน ชัทเทิลเวิร์ธต้องเข้าฝึกซ้อมและเตรียมการเป็นเวลา 1 ปี ซึ่งรวมการการอยู่ใน Star City ประเทศรัสเซียเป็นเวลา 7 เดือน
แหล่งข้อมูลอื่น

Mark Shuttleworth's homepage
Spacefacts biography of Mark Shuttleworth
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  โปแลนด์ 
ชัทเทิลเวิร์ธขณะอยู่ในสถานีอวกาศนานาชาติ
มายเวิลด์ (อีพี)

มายเวิลด์ (อังกฤษ: My World) เป็นอีพีที่สามโดยเกิร์ลกรุปชาวเกาหลีใต้เอสปา วางจำหน่ายโดยเอสเอ็มเอนเตอร์เทนเมนต์ เมื่อวันที่ 8 พฤษภาคม ค.ศ. 2023 ประกอบด้วยเพลงหกเพลงรวมถึงซิงเกิลที่วางจำหน่ายก่อน "เวลคัมทูมายเวิลด์" และซิงเกิลนำอย่าง "สไปซี"
อีพี ได้รับการตอบรับอย่างดีจากนักวิจารณ์ ในเชิงพาณิชย์เปิดตัวอันดับหนึ่งในเซอร์เคิลอัลบั้มชาร์ตด้วยยยอดขาย 1,420,178 ชุดในหนึ่งสัปดาห์ มินิอัลบั้มดังกล่าวนี้ได้รับการรับรอง double million โดย สมาคมลิขสิทธิ์เพลงเกาหลี (KMCA) หลังจากวางจำหน่ายในสหรัฐอเมริกา มายเวิลด์ กลายเป็นอัลบั้มที่สองของพวกเธอที่ติดอันดับสิบของชาร์ตบิลบอร์ด 200
เบื้องหลังและการวางจำหน่าย

วันที่ 16 กุมภาพันธ์ ค.ศ. 2023 ลี ซุง-ซูได้ปล่อยวิดีโอความยาว 30 นาทีโดยระบุว่า"อี ซู-มันเป็นสาเหตุที่ทำให้การปล่อยอัลบั้มใหม่ของเอสปาล่าช้า"ตามกำหนดเดิมกลุ่มควรปล่อยอัลบั้มใหม่ในวันที่ 20 กุมภาพันธ์ ยิ่งไปกว่านั้นเขายังเสริมว่า ซู-มัน ต้องการเพิ่ม"แนวคิดอนุรักษ์สิ่งแวดล้อมลงไปในบทเพลง" ซึ่งในที่สุดก็ถูกยกเลิกไปในภายหลัง เนื่องจาก "ไม่เหมาะกับคอนเซ็ปต์ของเอสปา" ในวันที่ 25 และ 26 กุมภาพันธ์กลุ่มได้แสดงเพลงในอัลบั้มใหม่ที่ยังไม่ได้เผยแพร่ในขณะนั้นได้แก่ "Salty & Sweet", "Thirsty", "I'm Unhappy", "'Til We Meet Again" ในคอนเสิร์ต Synk: Hyper Line ในวันที่ 16 มีนาคม เอสเอ็มเอนเตอร์เทนเมนต์ประกาศว่าเอสปาจะปล่อยอัลบั้มในช่วงต้นเดือนพฤษภาคม ระหว่างการให้สัมภาษณ์ของUproxxฉบับเดือนมีนาคม 2023 จีเซลหนึ่งในสามาชิกของวงได้เปิดเผยว่าเพลงที่กำลังจะมาถึงของพวกเขา "จะแตกต่างออกไปเล็กน้อย แต่ยังรักษาความเป็นพวกเราอยู่ในความเป็นเอสปาทั้งหมด"  โดย "จะแสดงเป็นตัวเองในหลายเวอร์ชัน" เธอได้อธิบายเพิ่มเติมว่าเพลงจะ "ซาบซึ้งมากขึ้นโดยส่วนใหญ่เน้นไปที่แนวเพลงและการแสดง"
วันที่ 17 เมษายน มีการประกาศว่าอีพีชุดที่สามของกลุ่มจะชื่อว่ามายเวิลด์ซึ่งมีทั้งหมดหกเพลง จะวางจำหน่ายในวันที่ 8 พฤษภาคม นอกจากนี้ยังประกาศอีกว่า "เวลคัมทูมายเวิลด์" จะวางจำหน่ายล่วงหน้าในวันที่ 2 พฤษภาคม อีพีจะวางจำหน่าย 4 เวอร์ชันที่แตกต่างกัน โดยมี 11 ปกที่แตกต่างกันขึ้นอยู่กับแต่ละเวอร์ชัน โดยเริ่มสั่งจองล่วงหน้าในวันเดียวกัน หนึ่งวันต่อมา วิดีโอทีเซอร์ของสมาชิกได้รับการเผยแพร่ ในวันที่ 24 เมษายน วิดีโอทีเซอร์ในสไตล์"breaking news"ได้เผยแพร่ ในวันเดียวกัน รายชื่อเพลงหกเพลงได้เผยแพร่ผ่านทางเว็บไซต์อย่างเป็นทางการโดยมีการประกาศว่า "สไปซี" เป็นซิงเกิลนำ เมื่อวันที่ 26 เมษายน มีการเปิดเผยว่านาวิสซึ่งเป็นตัวละคร AI ในSMCU ของเอสปาจะปรากฏตัวใน"เวลคัมทูมายเวิลด์"ในฐานะศิลปินเสมือนจริง ในวันที่ 2 พฤษภาคม "เวลคัมทูมายเวิลด์" ได้เพยแพร่พร้อมกับมิวสิกวิดีโอ แทร็กวิดีโอของ "I'm Unhappy", "Salty & Sweet", และ "Thirsty" ได้รับการเผยแพร่ตามลำดับตั้งแต่วันที่ 2 ถึง 4 พฤษภาคม ในวันที่ 6 พฤษภาคม วิดีโอทีเซอร์สำหรับซิงเกิลนำ "สไปซี" ได้รับการเผยแพร่ อีพีเปิดตัวพร้อมกับมิวสิกวิดีโอเพลง "สไปซี" ในวันที่ 8 พฤษภาคม
ประสิทธิภาพเชิงพาณิชย์

ในวันที่ 24 เมษายน ค.ศ.  2023 มีการรายงานว่ามายเวิลด์มียอดขายมากกว่า 1.5 ล้านชุดในการขายแบบพรีออเดอร์ภายในเวลาไม่ถึงหนึ่งสัปดาห์ อัลบั้มเปิดตัวอันดับหนึ่งในเซอร์เคิลอัลบั้มชาร์ตโดยขายได้  1,420,178 ชุดในสัปดาห์ที่ 19 ของปี 2023 ในสัปดาห์แรกของการเปิดตัว มีการรายงานว่า มายเวิลด์ ขายได้มากกว่า 1.6 ล้านชุดในฮันทอชาร์ตแซงหน้า สถิติบอร์นพิงก์ของแบล็กพิงก์ ตั้งแต่เดือนกันยายน ค.ศ. 2022 ในเวลาเพียงสองสัปดาห์หลังจากวางจำหน่าย อัลบั้มนี้ขายได้มากกว่า 2,011,388 ชุด ตั้งแต่นั้นเป็นต้นมาอัลบั้มนี้ได้รับการรับรอง double million โดย สมาคมลิขสิทธิ์เพลงเกาหลี (KMCA) มินิอัลบั้มยังติดอันดับชาร์ต Circle Album Chart รายเดือน โดยขายได้ 1,949,219 ชุดในเดือนพฤษภาคม
ในสหรัฐอเมริกามายเวิลด์เปิดตัวที่อันดับเก้าในชาร์ต บิลบอร์ด 200 ด้วยยอดขาย 39,000 ชุดหลังจากเปิดตัวในชาร์ตนี้ยังเป็นอัลบั้มที่สองติดต่อกันของกลุ่มที่เข้าสู่สิบอันดับแรก ยิ่งไปกว่านั้นอีพียังครองตำแหน่งสูงสุดในชาร์ต  บิลบอร์ดWorld Albums และ Top Album Sales charts โดยทำลายสถิติที่ได้อันดับสามในชาร์ตเดิม
การโปรโมต

ก่อนที่อัลบั้มจะวางจำหน่ายในวันที่ 8 พฤษภาคม ค.ศ.  2023 เอสปามีกำหนดจัดงานแสดงสดในชื่อ "Aespa 'My World' Countdown Live" ผ่านช่องทางยูทูบ, ติ๊กต็อก, และ IdolPlus เพื่อแนะนำอัลบั้มและสื่อสารกับแฟน ๆ
รางวัล

| พิธีมอบรางวัล | ปี | รางวัล | ผล | อ้างอิง |
| --- | --- | --- | --- | --- |
| เอเชียนป็อปมิวสิกอะวอดส์ | 2023 | Best Album of the Year (Overseas) | เสนอชื่อเข้าชิง |  |
| เซอร์เคิลชาร์ตมิวสิกอะวอดส์ | 2023 | Artist of the Year — Album | เสนอชื่อเข้าชิง |  |
| โกลเดนดิสก์อะวอดส์ | 2023 | Best Album (Bonsang) | ชนะ |  |
| โกลเดนดิสก์อะวอดส์ | 2023 | Album of the Year (Daesang) | เสนอชื่อเข้าชิง |  |
| มามาอะวอดส์ | 2023 | Album of the Year | เสนอตัวเลือก |  |
| เมลอนมิวสิกอะวอดส์ | 2023 | Album of the Year | เสนอชื่อเข้าชิง |  |
รายชื่อเพลง

| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 1. | "เวลคัมทูมายเวิลด์" (ร่วมกับ นาวิส) | Ellie Suh (153/Joombas) Hyun Ji-won Danke (Lalala Studio) | Mich Hansen Jacob Uchorczak Celine Svanbäck Patrizia Helander | Cutfather Ubizz | 3:27 |
| 2. | "สไปซี" | Bang Hye-hyun (JamFactory) | Ludvig Evers (Moonshine) Jonatan Gusmark (Moonshine) Emily Yeonseo Kim Moa "Cazzi Opeia" Carlebecker | Moonshine Jinbyjin | 3:17 |
| 3. | "Salty & Sweet" | Bang Hye-hyun (JamFactory) | Anne Judith Wik Moa "Cazzi Opeia" Carlebecker Jinbyjin | Jinbyjin | 3:22 |
| 4. | "Thirsty" | Kim Bo-eun (JamFactory) | Geek Boy Al Swettenham Kyler Niko Paulina "Pau" Cerrilla | Geek Boy Al Swettenham | 3:13 |
| 5. | "I'm Unhappy" | Lee Seu-ran | Barry Cohen Sophie Hintze แอลลี่ อเฮิร์น | Gingerbread | 3:26 |
| 6. | "'Til We Meet Again" | Choi Jae-yeon (JamFactory) | Jake K (Artiffect) มาเรีย มาร์คัส อันเดรียส โอเบิร์ก MCK (Artiffect) | Jake K (Artiffect) MCK (Artiffect) | 3:38 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 20:23 |
ยอดขายและการรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| South Korea (KMCA) | 2× Million | 2,111,917 |
ประวัติการวางจำหน่าย

| ภูมิภาค | วันที่ | รูปแบบ | สังกัด |
| --- | --- | --- | --- |
| ต่าง ๆ | 8 พฤษภาคม 2023 | ดิจิทัลดาวน์โหลด สตรีมมิง | เอสเอ็ม วอร์เนอร์ ดรีมอัส |
| เกาหลีใต้ | 8 พฤษภาคม 2023 | ซีดี | เอสเอ็ม ดรีมอัส |
| สหรัฐ | 30 มิถุนายน 2023 | ซีดี | เอสเอ็ม วอร์เนอร์ |
มาร์ก เวบบ์

| มาร์ก เวบบ์ |
| --- | --- |
เวบบ์ ในงาน แซนดีเอโกคอมมิก-คอน 2013
เกิด: มาร์ก เพรสตัน เวบบ์  (1974-08-31) 31 สิงหาคม ค.ศ. 1974 (50 ปี) บลูมิงตัน, รัฐอินดีแอนา, สหรัฐ
อาชีพ: ผู้กำกับภาพยนตร์
ปีปฏิบัติงาน: 2009–ปัจจุบัน
คู่สมรส: เจน เฮอร์แมน (สมรส 2019)
บุตร: 2
มาร์ก เพรสตัน เวบบ์ (อังกฤษ: Marc Preston Webb) เกิดเมื่อวันที่ 31 สิงหาคม ค.ศ. 1974 เป็นผู้กำกับภาพยนตร์ชาวอเมริกัน เขาได้เปิดตัวในการกำกับภาพยนตร์เรื่องแรกแนวดราม่าคอมเมดี้เรื่อง ซัมเมอร์ของฉัน 500 วัน ไม่ลืมเธอ และได้กำกับการภาพยนตร์รีบูตสไปเดอร์แมนในปี 2012 ด้วยภาพยนตร์เรื่อง ดิ อะเมซิ่ง สไปเดอร์-แมน และภาคต่อ ดิ อะเมซิ่ง สไปเดอร์-แมน 2 ในปี 2014 และปี 2017 เขากำกับภาพยนตร์ดราม่าเรื่อง อัจฉริยะสุดดวงใจ และ ถ้าเหงา แล้วเรารักกันได้ไหม
ผลงานภาพยนตร์

ซัมเมอร์ของฉัน 500 วัน ไม่ลืมเธอ (2009)
ดิ อะเมซิ่ง สไปเดอร์-แมน (2012)
ดิ อะเมซิ่ง สไปเดอร์-แมน 2 (2014)
อัจฉริยะสุดดวงใจ (2017)
ถ้าเหงา แล้วเรารักกันได้ไหม (2017)
สโนว์ไวท์กับคนแคระทั้งเจ็ด (TBA)
ยัวร์ เนม (TBA)
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 5 เรื่องของ มาร์ก เวบบ์
| ปี | เรื่อง | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- | --- |
| 2009 | ซัมเมอร์ของฉัน 500 วัน ไม่ลืมเธอ |  85% (7.58/10) (230 รีวิว) |  | 76 (36 รีวิว) | $7,500,000 | $60,722,734 |
| 2012 | ดิ อะเมซิ่ง สไปเดอร์-แมน |  73% (6.65/10) (329 รีวิว) |  | 66 (42 รีวิว) | $230,000,000 | $757,930,663 |
| 2014 | ดิ อะเมซิ่ง สไปเดอร์-แมน 2 |  52% (5.8/10) (304 รีวิว) |  | 53 (50 รีวิว) | $200,000,000 | $708,982,323 |
| 2017 | อัจฉริยะสุดดวงใจ |  73% (6.43/10) (173 รีวิว) |  | 60 (33 รีวิว) | $7,000,000 | $43,069,254 |
| 2017 | ถ้าเหงา แล้วเรารักกันได้ไหม |  33% (4.69/10) (87 รีวิว) |  | 33 (23 รีวิว) | — | $2,550,321 |
| เฉลี่ย และ รวม | เฉลี่ย และ รวม |  63% (6.23/10) | 58 | 58 | $444.5 ล้าน | $1,573,255,295 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น

มาร์ก เวบบ์ ที่อินเทอร์เน็ตมูวีเดตาเบส
มาร์ดิกรา

| มาร์ดิกรา |
| --- | --- |
การเฉลิมฉลองมาร์ดิกราที่นิวออร์ลีนส์, รัฐหลุยเซียนา สหรัฐอเมริกา
ชื่ออื่น: วันอังคารอ้วน, วันอังคารสารภาพบทป, วันอังคารแพนเค้ก
ประเภท: ศาสนาคริสต์, วัฒนธรรม
ความสำคัญ: การเฉลิมฉลองช่วงเวลาก่อนการอดอาหารระหว่างเลินท์
การเฉลิมฉลอง: พาเหรด, ปาร์ตี
วันที่: วันก่อนหน้าวันพุธเถ้า, 47 วันก่อนอีสเตอร์
วันที่ในปี 2023: กุมภาพันธ์ 21
วันที่ในปี 2024: กุมภาพันธ์ 13
วันที่ในปี 2025: มีนาคม 4
วันที่ในปี 2026: กุมภาพันธ์ 17
ความถี่: รายปี
ส่วนเกี่ยวข้อง: วันอังคารสารภาพบาป, คาร์นิวัล, วันจันทร์ล้างบาป, โชรฟไทด์, วันพุธเถ้า, เลินท์, Užgavėnės, Maslenitsa
มาร์ดิกรา (อังกฤษ: Mardi Gras; /ˈmɑːrdi ˌɡrɑː/) หรือ วันอังคารอ้วน (อังกฤษ: Fat Tuesday) เป็นคำเรียกการเฉลิมฉลองคาร์นิวัล ซึ่งมีขึ้น่อนหรือหลังเอฟิแฟนี (วันสามกษัตริย์) และฉลองใหญ่สุดในวันก่อนถึงวันพุธเถ้า อันรู้จักในชื่อวันอังคารสารภาพบาป (อังกฤษ: Shrove Tuesday) Mardi Gras เป็นคำในภาษาฝรั่งเศส แปลว่า "วันอังคารอ้วน" อันหมายถึงธรมเนียมการทานอาหารที่มีไขมันสูงและอาหารจำนวนมากก่อนเข้าสู่พิธีกรรมของการเสียสละเลินท์และการอดอาหารในฤดูเลินท์
การปฏิบัติในมาร์ดิกราที่มีทั่วไปนั้นเกี่ยวข้องกับการเฉลิมฉลองชรอฟไทด์ (Shrovetide) ก่อนเข้าสู่การอดอาหารและการปฏิบัติตามแนวทางศาสนา ในบางประเทศ เช่น สหราขอาณาจักร มาร์ดิกรานั้นรู้จักในขื่อ วันอังคารชรอฟ (Shrove Tuesday) อันมาจากคำว่า shrive แปลว่า "เพื่อปฏิบัติพิธีสำคัญของการสารภาพบาป"
มาร์กวี-เอ1

หุ่นยนต์ไอดีเอฟ อเมริกัน แอนดรอส อีโอดี ซึ่งเป็นรูปแบบเฉพาะของมาร์กวี-เอ1
มาร์กวี-เอ1 (อังกฤษ: MarkV-A1) เป็นหุ่นยนต์ทำลายล้างวัตถุระเบิดที่ได้รับการออกแบบโดยบริษัทนอร์ทธรอป กรัมแมน มันเป็นส่วนหนึ่งของสายรีโมเทค แอนดรอส ซึ่งรวมถึงหุ่นยนต์อีโอดีอื่น มาร์กวีมีน้ำหนัก 800 ปอนด์ และมีขนาดประมาณเครื่องตัดหญ้าแบบนั่งขับ ด้วยแขนหุ่นยนต์ที่กางออกอย่างเต็มที่ ความสูงของหุ่นยนต์จะอยู่ที่ 8 ฟุต และมีระบบการย่างก้าวที่ได้รับการออกแบบมาเพื่อสำรวจภูมิประเทศที่ยากแก่การเข้าถึง มาร์กวีสามารถทำลายอาวุธได้ด้วยน้ำแรงดันสูง สำหรับการยับยั้งการทำงานของระเบิด หรือหากมีความจำเป็น ก็สามารถใช้ปืนลูกซองได้
โดยเบ็ดเสร็จ มาร์กวี-เอ1 มีกล้องวิดีโอสี่ตัว ซึ่งรวมถึงกล้องติดตั้งอยู่บนเสาที่ยื่นออกมาจากด้านบนของหุ่นยนต์อันหนึ่ง และมันยังมีไมโครโฟน, ไฟฉาย และเซ็นเซอร์รวมอื่น ๆ อีกหลายตัว
ผู้ดำเนินการ

กองกำลังป้องกันอิสราเอล
บริการตำรวจโทรอนโต หน่วยปฏิบัติการเฉพาะกิจ (ทีพีเอส)
หน่วยเก็บกู้ระเบิดแอลเอพีดี
กองทัพสหรัฐอเมริกา
ดูเพิ่ม

ดีอาร์ดีโอ ดักช์
วีลแบโร (หุ่นยนต์)
รีโมเทค แอนดรอส เอฟ6บี
รีโมเทค เอชดี-1
รีโมเทค มินิ-แอนดรอส II
รีโมเทค วูล์ฟเวอรีน
มาร์ซีลีโอ ฟีชีโน

| มาร์ซิลิโอ ฟิชีโน |
| --- | --- |

เกิด: 19 ตุลาคม ค.ศ. 1433
เสียชีวิต: 1 ตุลาคม ค.ศ. 1499

ยุค: ยุคฟื้นฟูศิลปวิทยา
แนวทาง: นักปรัชญาตะวันตก
สำนัก: ปรัชญาเพลโตใหม่
ความสนใจหลัก: ปรัชญาเพลโตใหม่
 เป็นอิทธิพลต่อ การวิวัฒนาการของยุคฟื้นฟูศิลปวิทยาในอิตาลี 
 
มาร์ซิลิโอ ฟิชีโน (อังกฤษ: Marsilio Ficino) (19 ตุลาคม ค.ศ. 1433 - 1 ตุลาคม ค.ศ. 1499) เป็นนักปรัชญายุคฟื้นฟูศิลปวิทยาคนสำคัญชาวอิตาลี ฟิชีโนเป็นนักปรัชญาผู้มีอิทธิพลของลัทธิมนุษยนิยมของยุคฟื้นฟูศิลปวิทยาตอนต้นของอิตาลี นอกจากจะเป็นนักปรัชญาแล้วฟิชีโนก็ยังเป็นนักโหราศาสตร์ และเป็นผู้ฟื้นฟูปรัชญาเพลโตใหม่ (Neoplatonism) และเป็นคนแรกที่แปลงานเขียนทั้งหมดของเพลโตเป็นภาษาละติน สถาบันฟลอเรนทีนที่ก่อตั้งขึ้นเพื่อเป็นการฟื้นฟูปรัชญาของเพลโตเป็นสถาบันที่มีอิทธิพลต่อการวิวัฒนาการของยุคฟื้นฟูศิลปวิทยาในอิตาลีและปรัชญาของยุโรป
Delle divine lettere del gran Marsilio Ficino, 1563
มาร์ก วาห์ลเบิร์ก

| มาร์ก วาห์ลเบิร์ก |
| --- | --- |

สารนิเทศภูมิหลัง
เกิด:  (1971-06-05) 5 มิถุนายน ค.ศ. 1971 (53 ปี) มาร์ก โรเบิร์ต ไมเคิล วาห์ลเบิร์ก
คู่สมรส: เรีย เดอรัม (สมรส 2009)
อาชีพ: นักร้อง นักแสดง โปรดิวเซอร์ภาพยนตร์ โปรดิวเซอร์โทรทัศน์
ปีที่แสดง: 1993 - ปัจจุบัน
สังกัด: Interscope Records  Atlantic Records  Ultraphonic Records
มาร์ก โรเบิร์ต ไมเคิล วาห์ลเบิร์ก (อังกฤษ: Mark Robert Michael Wahlberg) เกิดเมื่อวันที่ 5 มิถุนายน ค.ศ. 1971 เป็นนักแสดงชายชาวอเมริกัน อดีตนักร้องแร็ป โปรดิวเซอร์ภาพยนตร์และโทรทัศน์ เขาเป็นที่รู้จักครั้งแรกในนาม มาร์กกี้ มาร์ก โด่งดังในช่วงปี 1991 ในฐานะนักร้องเพลงแร็ปร่วมกับวงของเขา มาร์กกี้ มาร์ก แอนด์ เดอะ ฟังกี้ บันช์
ประวัติ

มาร์ก วาห์ลเบิร์กเกิดในบอสตัน แมสซาชูเซตส์ เป็นน้องคนสุดท้องในพี่น้อง 9 คน เขาเริ่มก้าวสู่วงการบันเทิงในฐานะนักร้องเพลงแร็ป ในชื่อ มาร์กกี้ มาร์ก พี่ของเขาดอนนี เป็นสมาชิกวงนิว คิดส์ ออน เดอะ บล็อก หลังจากนั้นก็ก้าวเข้าสู่วงการแสดงภาพยนตร์ โดยเริ่มแสดงภาพยนตร์เรื่องแรกใน Renaissance Man ของเพนนี่ มาร์แชล ตามมาด้วย The Basketball Diaries และ Fear ที่นำแสดงกับรีส วิทเธอสปูน ซึ่งส่งให้เขาแจ้งเกิดในวงการภาพยนตร์อย่างเต็มตัว และจึงโด่งดังจากภาพยนตร์เรื่อง Boogie Nights หลังจากนั้นเขาก็ประกบจอร์จ คลูนี่ย์ ใน Three Kings กับ The Perfect Storm และ The Italian Job ที่แสดงร่วมกับชาร์ลิส โตรน
เขายังได้แสดงใน We Own The Night ที่เขาประกบวาคีน ฟินิกซ์และโรเบิร์ต ดูวัลโดยเขาควบตำแหน่งผู้อำนวยการสร้างภาพยนตร์เรื่องนี้ด้วย วาห์ลเบิร์กยังร่วมแสดงใน The Departed ของมาร์ติน สกอร์เซซี่ ที่ได้รับการเสนอชื่อเข้าชิงรางวัลออสการ์ สาขา รางวัลนักแสดงสมทบยอดเยี่ยม
เขานำแสดงใน Shooter ภาพยนตร์ของแอนทวน ฟูกัว, แสดงกับ เกร็ก คินเนียร์ ใน Invincible ภาพยนตร์ชีวประวัติบุคคลในแวดวงอเมริกันฟุตบอล, และ Four Brothers ของจอห์น ซิงเกิ้ลตั้น เขานำแสดงใน Max Payne ที่สร้างอ้างอิงจากวิดีโอเกมส์และ Twentieth Century Fox
วาห์ลเบิร์กยังเป็นผู้อำนวยการผลิตซีรีส์ Entourage ทาง HBO ที่ได้ชิงรางวัลลูกโลกทองคำ 3 สาขา, และรางวัลเอ็มมี่ 7 สาขา ทางด้านกิจกรรมเพื่อสังคม เขาก่อตั้ง Mark Wahlberg Youth Foundation เพื่อช่วยเหลือเยาวชนในชุมชนเมืองในปี 2001 ด้วย
ด้านชีวิตส่วนตัว วาห์ลเบิร์กแต่งงานกับแฟนสาวนางแบบของเขาชื่อว่า เรีย เดอรัม เมื่อวันที่ 1 สิงหาคม ค.ศ. 2009 และมีลูกด้วยกัน 4 คน ได้แก่: เอลล่า โรส (เกิดปี 2003), ไมเคิล (เกิดเมื่อปี 2006), เบรนแดน โจเซฟ (เกิดเมื่อปี 2008) และ เกรซ มาร์กาเรต (เกิดเมื่อปี 2010) และพวกเขาอาศัยอยู่ที่เมือง เบเวอร์ลีฮิลส์
ผลงาน > ผลงานเพลง

ร่วมกับ Funky Bunch
Music for the People (1991)
You Gotta Believe (1992)
ร่วมกับ Prince Ital Joe
Life in the Streets (1994)
The Remix Album (1995)
มายฮาร์ตวิลโกออน

"มายฮาร์ตวิลโกออน" (อังกฤษ: My Heart Will Go On) เป็นเพลงประกอบภาพยนตร์เรื่อง ไททานิค ซึ่งออกฉายในปี พ.ศ. 2540 และ โบบอยบอย เดอะมูฟวี่ ออกฉายในปี พ.ศ. 2559 เพลงนี้เป็นผลงานการเรียบเรียงดนตรีของเจมส์ ฮอร์เนอร์ ในส่วนของคำร้องเป็นผลงานการประพันธ์ของวิล เจนนิงส์ ขับร้องโดยเซลีน ดิออน นักร้องสาวชาวแคนาดา ออกจำหน่ายครั้งแรกในปี พ.ศ. 2540 ซึ่งเพลงนี้ได้บรรจุลงในอัลบั้มของเซลีน ดิออน เล็ทส์ทอคล์อะเบาท์เลิฟ และเพลงนี้ก็ขึ้นสู่อันดับ 1 ทั่วโลก รวมถึงสหรัฐอเมริกา, สหราชอาณาจักร, ออสเตรเลีย "มายฮาร์ตวิลโกออน" วางจำหน่ายในออสเตรเลีย และเยอรมัน ในวันที่ 8 ธันวาคม พ.ศ. 2540 และส่วนอื่น ๆ ของโลกในเดือนมกราคม และกุมภาพันธ์ พ.ศ. 2541
ในเดือนมีนาคม พ.ศ. 2540 เพลง "มายฮาร์ตวิลโกออน" ขึ้นทำเนียบชาร์ตยูไนเต็ดเวิลด์เป็นเพลงลำดับที่ 14 ที่ประสบความสำเร็จในประวัติ และยังเป็นเพลงที่ประสบความสำเร็จอันดับ 2 ที่ขับร้องโดยนักร้องหญิงภายหลังเพลงของวิทนีย์ ฮูสตัน ในเพลง "ไอวิลออลเวย์สเลิฟยู" (อังกฤษ: I Will Always Love You)
ประวัติ

แต่เดิมนั้นเจมส์เรียบเรียงทำนองเพลงนี้ขึ้นในแบบเป็นบรรเลงเท่านั้น เพื่อที่จะใช้ประกอบฉากต่าง ๆ ในภาพยนตร์เรื่อง ไททานิก ต่อมาเขาต้องการทำเพลงนี้เต็มรูปแบบพร้อมคำร้อง เพื่อที่จะใช้ประกอบส่วนแสดงรายชื่อผู้จัดทำภาพยนตร์ (End Credit) ของเรื่องนี้ แต่เจมส์ คาเมรอน (อังกฤษ: James Cameron) ผู้อำนวยการสร้างภาพยนตร์ไม่ต้องการให้ทำนองเพลงนี้มีผู้ขับร้อง แต่กระนั้นเจมส์ก็ยังทำต่อไป และให้วิล เจนนิงส์ประพันธ์คำร้องขึ้น และเซลีน ดิออน คือศิลปินคนแรกที่เจมส์ต้องการให้ร้องเพลง เมื่อเซลีนได้ฟังทำนองเพลงแล้ว เซลีนไม่ต้องการร้องเพลงนี้ เรอเน อองเชลลิล ผู้จัดการส่วนตัวหรือสามีของเธอ ทำให้เธอเชื่อและบันทึกฉบับตัวอย่างสำหรับเพลงนั้น ซึ่งเป็นสิ่งที่เธอไม่เคยทำมาก่อน เจมส์ ฮอร์เนอร์รอจนกระทั่งเจมส์ คาเมรอน อารมณ์ดีก่อนที่จะเสนอเพลงนี้ให้เขาฟัง เพลงนี้บันทึกเสียงเพียงครั้งเดียวโดยปราศจากทำนองบรรเลงประกอบขณะบันทึกเสียง เจมส์, เซลีน และทางโซนี่ มิวสิก ตัดสินใจร่วมกันเลือกการบันทึกเสียงครั้งแรกของเซลีน เพราะเสียงของเซลีนนั้นไร้ที่ติ อย่างไรก็ตาม ในการบันทึกเสียงทั้ง 2 ครั้งนั้น มีจุดแตกต่างในท่อน "My heart will go on and on" และ "And I know that my heart will go on"[ต้องการอ้างอิง]
มิวสิกวิดีโอเพลงนี้อำนวยการสร้างโดย Bille Woodruff และเผยแพร่ช่วงท้ายปี พ.ศ. 2540 ซึ่งต่อมาได้รวมอยู่ใน ออลเดอะเวย์... อะดิเคดออฟซองแอนด์วิดีโอ
นอกจากอัลบั้ม เล็ตส์ทอล์กอะเบาต์เลิฟ ของเซลีน ดิออน  และอัลบั้มเพลงประกอบภาพยนตร์เรื่องไททานิกแล้ว เพลง "มายฮาร์ตวิลโกออน" ได้รับการบรรจุในอีกหลายๆอัลบั้ม รวมไปถึงอีก 4 อัลบั้มต่อมาของเซลีน ดิออน อูร์เกอร์ดูสตาด, ออลเดอะเวย์... อะดิเคดออฟซอง, อะนิวเดย์... ไลฟ์อินลาสเวกัส และ มายเลิฟ: เอสเซนเชียลคอลเลกชัน
ในฝรั่งเศสซิงเกิลเพลง "มายฮาร์ตวิลโกออน" ออกจำหน่ายรูปแบบดับเบิลเอไซด์คู่กับเพลง "เดอะรีซัน"
ในปี 2016 เพลง "มายฮาร์ตวิลโกออน" ได้เข้ามาโลดแล่นเป็นเพลงแนวบรรเลงและเพลงตอนจบในภาพยนตร์เรื่อง "BoBoiBoy The Movie" (ในเวอร์ชันภาษาอังกฤษ) โดยเพลงบรรเลงจะเล่นเป็นแนวกล่องดนตรีซึ่งจะเล่นในฉากเศร้าตอนที่โบบอยบอยร่ำร้องไห้กอดโอโชบอต (หุ่นยนต์สีเหลือง) และเพลงตอนจบจะเล่นเป็นแนวจริงเหมือนเพลงประกอบภาพยนตร์เรื่อง ไททานิก
ความสำเร็จในชาร์ต

"มายฮาร์ตวิลโกออน" เป็นหนึ่งในเพลงยอดนิยมของเซลีน ดิออน และหนึ่งในซิงเกิลที่ขายดีที่สุด เพลงนี้ติดชาร์ตอันดับ 1 ทั่วโลก รวมถึงชาร์ตยูไตเต็ดเวิลด์ แม้ว่าในสหรัฐอเมริกา เพลงนี้ขึ้นสู่อันดับ 1 ในชาร์ตเพลงยอดนิยม 100 เพลงของบิลบอร์ดถึง 2 สัปดาห์ และอยู่บนชาร์ตฮอตแอร์เพลย์ของบิลบอร์ดในอันดับที่ 1 นานกว่า 10 สัปดาห์ นอกจากนี้ เพลงนี้ยังขึ้นชาร์ตดับดับหนึ่งถึง 2 สัปดาห์ในชาร์ตซิงเกิลขายดี 100 แผ่น ซึ่งมียอดขายกว่า687,000 ชุด ในเวลาไม่กี่สัปดาห์ ซิงเกิลนี้ได้รับรางวัลแผ่นเสียงทองคำในสหรัฐอเมริกา
ในเยอรมันเพลง "มายฮาร์ตวิลโกออน" มียอดขายกว่า 2,000,000 ชุดและรับรางัวลแผ่นเสียงทองคำขาวถึง 4 แผ่น และขายได้กว่าล้านชุดในสหราชอาณาจักร (1,312,551 แผ่น) และในฝรั่งเศส (1,197,000 แผ่น) และได้รับรางวัลแผ่นเสียงทองคำขาว 2 แผ่น และไดมอนด์ ตามลำดับ นอกจากนั้นยังได้รับรางวัลอื่นๆ อาทิ แผ่นเสียงทองคำขาว 3 แผ่นในเบลเยี่ยม (150,000 แผ่น) , แผ่นเสียงทองคำขาว 2 แผ่นในออสเตรเลีย (140,000 แผ่น) , เนเธอร์แลนด์ (150,000 แผ่น) , นอร์เวย์ (40,000 แผ่น) , สวิตเซอร์แลนด์ (100,000 แผ่น) , แผ่นเสียงทองคำขาวในกรีซ (40,000 แผ่น) และแผ่นเสียงทองคำในออสเตรีย (25,000 แผ่น) เพลง "มายฮาร์ตวิลโกออน" ออกจำหน่ายในญี่ปุ่น 2 ครั้งกล่าวคือ แบบธรรมดาเมื่อเดือนมกราคม พ.ศ. 2541 ยอดขาย 205,300 ชุด ได้รับรางวัลแผ่นเสียงทองคำขาว 2 แผ่น (200,000 แผ่น) ออกจำหน่ายอีกครั้งในเดือนมิถุนายน พ.ศ. 2541 ยอดขาย 111,920 ชุด และได้รับรางวัลแผ่นเสียงทองคำ (100,000 แผ่น)
ในแคนาดา  ซิงเกิลนี้วางจำหน่ายแบบนำเข้าเท่านั้น และอันดับสูงสุด 14 ยิ่งไปกว่า เพลงนี้กลายเป็น 1 ในซิงเกิลนำเข้าที่อยู่ในอันดับชาร์ตสูงสุด ในนิวซีแลนด์ เพลง "มายฮาร์ตวิลโกออน" เผยแพร่ในวิทยุ ไม่มีซิงเกิลเพื่อการค้า และอันดับสูงสุดในชาร์ตคืออันดับที่ 34 และอยู่ในอันดับหนึ่งของชาร์ตออร์ริคอนของญี่ปุ่นอีกด้วย
รางวัลและเกียรติยศ

"มายฮาร์ตวิลโกออน" ได้รับรางวัล Academy Award รางวัล Best Original Song ในปี 1997 และได้รับการเสนอชื่อ Grammy Awards ปี 1999 ชนะเลิศ Record of the Year, Song of the Year, Best Female Pop Vocal Performance และ Best Song Written Specifically รางวัล Motion Picture หรือ  Television "My Heart Will Go On" ชนะรางวัล Golden Globe Award ปี 1998 รางวัลอื่น ๆ ได้แก่ Billboard Music Award สำหรับ Soundtrack Single of the Year, Blockbuster Entertainment Award รางวัล Favourite Song from a Movie, Billboard Latin Award รางวัล First English-language Song to Top Billboard's Hot Latin Tracks Chart, Japan Record Award รางวัล Special Achievement และ Japanese Gold Disc Award รางวัล Song of the Year.
เพลงนี้ยังเป็น 1 ใน 50 เพลงรักยอดนิยมอันดับ 3 ในปี 2006
อิทธิพลของบทเพลง

หลังจากเพลงนี้เป็นที่นิยมไปทั่วโลก สตูดิโอภาพยนตร์ และค่ายเพลงต่าง ๆ พยายามจำลองผลของเพลง แม้ว่าจะมีบทเพลงจากภาพยนตร์มากมายที่ได้รับความนิยมก่อน "มายฮาร์ตวิลโกออน" ต่อมาทำนองเพลงแนวคล้ายคลึงกันได้ออกจำหน่าย เช่น เพลงของ Aerosmith "I Don't Want to Miss a Thing" จากภาพยนตร์เรื่อง Armageddon และเพลงของ Faith Hill "There You'll Be" จาก Pearl Harbor แม้ว่าบทเพลงดังกล่าวได้รับความนิยม แต่ก็ยังไม่ประสบความสำเร็จเท่าซิงเกิลเพลง "My Heart Will Go On "
Horner พูดกับตนเองถึงวิธีที่สร้างบทเพลง สำหรับภาพยนตร์รัก เช่น A Beautiful Mind, Bicentennial Man และ The Perfect Storm
เพลงนี้ยังได้ขับร้องใหม่โดย วิททอริโอ กริโกโล่ ในปี 2007 อัลบั้ม In The Hands Of Love
ผลิตภัณฑ์ของเพลงมายฮาร์ตวิลโกออน

เพลงนี้ได้แปลงเพลงมาเป็นผลิตภัณฑ์สินค้าที่ออกแบบเพลง "My Heart Will Go On " ดังนี้
1. กล่องดนตรี : บริษัทแบรนด์ที่ออกแบบเพลงโดย ซันเกียว ญี่ปุ่น (Sankyo) และ รูดส์ มิวสิค สวิชเซอร์แลนด์ (Reuge Music) ได้พัฒนาออกแบบเพลง มายฮาร์ตวิลโกออน ลงในกล่องดนตรี ตั้งแต่ปี 2007 โดยจะตั้งคีตลักษณ์แต่ละท่อนเพลงไม่เหมือนกันและแต่ละแบรนด์จะผลิตได้ทุกรูปแบบของโน๊ตตั้งแต่ 18 โน๊ต, 30 โน๊ต, 50 โน๊ต และ 72 โน๊ต
2. นาฬิกาแขวนรุ่น Melodies in Motion Clocks : บริษัทแบรนด์ที่ออกแบบเพลงโดย ไซโก้ (Seiko), ริทั่ม (Rhythm) ได้พัฒนาออกแบบเพลง มายฮาร์ตวิลโกออน ลงในนาฬิกาแขวนรุ่น Melodies in Motion Clocks ตั้งแต่ปี 2005  โดยจะตั้งคีตลักษณ์แต่ละท่อนเพลงไม่เหมือนกันและแต่ละแบรนด์จะผลิตได้ทุกรูปแบบของแต่ละเรือนและรุ่นขึ้นอยู่กับการผลิต